Diari Oficial de la Generalitat Valenciana


Sumari del DOGV 8834, del 15-06-2020 (2020/3940)

Informació pública de l'expedient de tramitació de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola d'engreixament, de pollastres d'engreix, promogut per Pla del Pinar, SL (nucli 2), situada al terme municipal de la Vall d'Uixó (Castelló). Exp. 083/18 IPPC.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3940


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de tramitació de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola d'engreixament, de pollastres d'engreix, promogut per Pla del Pinar, SL (nucli 2), situada al terme municipal de la Vall d'Uixó (Castelló). Exp. 083/18 IPPC. [2020/3940]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 083/18 IPPC, relatiu a Pla del Pinar, SL (nucli 2), amb NIF D21508064, que té com a objecte l'obtenció de l'autorització ambiental integrada per a un a explotació avícola d'engreixament de pollastres d'engreix.  
- Peticionari: Pla del Pinar, SL (nucli 2).  
- Emplaçament: parcel·les 533 i 535 del polígon 6 del terme municipal de la Vall d'Uixó (Castelló).  
- Projecte: Projecte bàsic per a l'autorització ambiental integrada per a una granja avícola de pollastres d'engreix a la Vall d'Uixó (Castelló). Estudi d'impacte ambiental. Quadre d'aplicació de les millors tècniques disponibles.  
- Capacitat: un total de 150.000 pollastres allotjats en quatre naus de planta rectangular de 130 metres de llarg per 16 metres d'ample, dotades cadascuna d'aquestes del corresponent magatzem tècnic, i també d'un edifici annex per a vestidor i lavabo del granger i instal·lacions auxiliars, que proporcionen una superfície total construïda de 8.700 m².  
La qual cosa es fa pública perquè siga coneguda per tothom i perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients. En el cas que la publicació de l'anunci coincidisca amb el període de vigència del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, el termini d'informació pública es considerarà iniciat l'endemà de la data de finalització d'aquest període de vigència.  
Durant aquest termini, els interessats podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en què podrà consultar-se en la pagina web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 27 de maig de 2020.- El director general de Qualitat i Educació Ambiental: Joan Piquer Huerga.